
转讜住驻讜转



 诪讻诇诇 讚专讬砖讗 诪讬谉 讗讞讚 讜转诪讞讜讬 讗讞讚 讻讜'. 诇注讬诇 诇讗 讘注讬 诇诪讬驻专讱 诪讻诇诇 讚住讬驻讗 诪砖谞讬 诪讬谞讬谉 讜砖谞讬 转诪讞讜讬讬谉 爪专讬讻讗 诇诪讬诪专 砖诇讗 讞砖 诇讛讗专讬讱 讻讬讜谉 讚诇讗 拽讗讬 讛讻讬: 诪讗谉 讚讗诪专 讗砖诐 讜讚讗讬 诇讗 讘注讬 讬讚讬注讛 讘转讞诇讛. 驻讬' 讘拽讜谞讟专住 讚讗讬讻讗 驻诇讜讙转讗 讚专' 注拽讬讘讗 讜专讘讬 讟专驻讜谉 讘驻专拽 讚诐 砖讞讬讟讛 讘讻专讬转讜转 (讚祝 讻讘:) 讜诇讬转讗 讚讛讗 转谞谉 讛转诐 讚讚讜拽讗 讘诪注讬诇讛 诪专讜讘讛 拽讗诪专 专''注 砖诪讘讬讗 砖转讬 讗砖诪讜转 诪砖讜诐 讚讟讜讘 诇讜 砖讬讘讬讗 砖转讬 讗砖诪讜转 诪砖讬讘讬讗 讗砖诐 讗讞讚 讜讬转谞讛 砖讗诐 诇讗 讬讜讜讚注 诇讜 转讛讗 诪注讬诇转讜 谞讚讘讛 讗讘诇 讘诪注讬诇讛 诪讜注讟转 诪讜讚讛 专''注 砖诪讘讬讗 讗砖诐 讗讞讚 讜讬转谞讛 讜谞讜讞 诇讜 砖讬转谉 诪注讬诇讛 诪讜注讟转 注诇 讛住驻拽 诪砖讬讘讬讗 砖转讬 讗砖诪讜转 讜拽讗诪专讬谞谉 讘讙诪' 诪讚讘专讬 砖谞讬讛诐 谞诇诪讚 [讗] 讗砖诐 讜讚讗讬 诇讗 讘注讬 讬讚讬注讛 讘转讞诇讛 讜讗诐 转讗诪专 专讘讬 讟专驻讜谉 讚拽讗诪专 诪讛 诇讝讛 诪讘讬讗 砖转讬 讗砖诪讜转 诪砖诪注 讚注爪讛 讟讜讘讛 拽诪''诇 讗讚专讘讛 讻讬讜谉 讚讘诪注讬诇讛 诪专讜讘讛 驻诇讬讙讬 讗诐 讻谉 讟讜讘 诇讜 砖讬讘讬讗 砖转讬 讗砖诪讜转 讻讚讗诪专 专' 注拽讬讘讗 诪砖讬讘讬讗 讗砖诐 讗讞讚 讜诪注讬诇转讜 讜讬转谞讛 讻讚驻专讬砖讬转 讬砖 诇讜诪专 讚专' 讟专驻讜谉 诇讗讜 注爪讛 讟讜讘讛 拽讗诪专 讗诇讗 诇注讜诇诐 讗讬谞讜 讬讜爪讗 诪讬讚讬 注讘讬专讛 讘砖转讬 讗砖诪讜转 讗诇讗 砖讬讘讬讗 讗砖诐 讜诪注讬诇转讜 讜讬转谞讛 讜讗诐 转讗诪专 讜诇专讘讬 注拽讬讘讗 讗诪讗讬 诪讘讬讗 砖转讬 讗砖诪讜转 讘诪专讜讘讛 讜讘诪注讜讟讛 讗砖诐 讜诪注讬诇讛 讬讘讬讗 诇注讜诇诐 讗砖诐 讗讞讚 讜讬转谞讛 讜讻砖讬讜讚注 讗讝 讬讘讬讗 诪注讬诇转讜 讜讬砖 诇讜诪专 诪砖讜诐 讚讗诪专 讛诪讘讬讗 讗砖诪讜 注讚 砖诇讗 讛讘讬讗 诪注讬诇转讜 诇讗 讬爪讗: 

专讘 谞住讬诐 讙讗讜谉

讛讻讗 讻讙讜谉 砖讗讻诇讜 讘砖谞讬 转诪讞讜讬讬谉 诪讞诇拽讬谉 讗爪诇 拽讜诇 专' 讬讛讜砖注 讘诪住' 讻专讬转讜转 讘驻专拽 讗诪专讜 诇讜 讗讻诇转 讞诇讘 (讚祝 讟讜) 讗诪专 专' 讬讛讜砖注 砖诪注转讬 讘讗讜讻诇 诪讝讘讞 讗讞讚 讘讞诪砖讛 转诪讞讜讬讬谉 讘讛注诇诐 讗讞讚 砖讛讜讗 讞讬讬讘 注诇 讻诇 讗讞讚 讜讗讞讚 讜讘讙诪专讗 讙专住讬 讛讬讻讬 讚诪讬 讛' 转诪讞讜讬讬谉 讗诪专 砖诪讜讗诇 讻讗讜转讛 砖砖谞讬谞讜 讞诪砖讛 讚讘专讬诐 讘注讜诇讛 诪爪讟专驻讬谉 讛讘砖专 讜讛讞诇讘 讜讛讬讬谉 讜讛住讜诇转 讜讛砖诪谉 讞讝拽讬讛 讗诪专 讻讙讜谉 砖讗讻诇 诪讛' 讗讘专讬诐 专"诇 讗诪专 讗驻讬诇讜 转讬诪讗 讘讗讘专 讗讞讚 诪砖讻讞转 诇讛 讘讻转祝 专' 讬爪讞拽 讗诪专 讻讙讜谉 砖讗讻诇 讘讛' 诪讬谞讬 拽讚讬专讛 专' 讬讜讞谞谉 讗诪专 讻讙讜谉 砖讗讻诇讛 讘讛' 讟注诪讬诐:
讜专讘谉 讙诪诇讬讗诇 讛讜讗 讚讗诪专 讗讬谉 讬讚讬注讛 诇讞爪讬 砖讬注讜专. 讘驻专拽 讛讘讜谞讛 (诇拽诪谉 砖讘转 讚祝 拽讛) 讛讻讜转讘 讘' 讗讜转讬讜转 讘讘' 讛注诇诪讜转 讗讞转 讘砖讞专讬转 讜讗讞转 讘讬谉 讛注专讘讬诐 专讘谉 讙诪诇讬讗诇 诪讞讬讬讘 讜讞讻诪讬诐 驻讜讟专讬诐 讜讘讙诪' 讙专住讬 讘诪讗讬 拽讗 诪讬驻诇讙讬 专讘谉 讙诪诇讬讗诇 住讘专 讗讬谉 讬讚讬注讛 诇讞爪讬 砖讬注讜专:




讗诪专 注讜诇讗 诇诪讗谉 讚讗诪专 讗砖诐 讜讚讗讬 诇讗 讘注讬 讬讚讬注讛 讘转讞讬诇讛. 诪砖讻讞转 诇讛 讘诪住' 讻专讬转讜转 讘驻专拽 讚诐 砖讞讬讟讛 (讻专讬转讜转 讚祝 讻讘) 讗诪专 专' 讟专驻讜谉 讜诪讛 诇讝讛 诪讘讬讗 讘' 讗砖诪讜转 讗诪专 诇讜 专' 注拽讬讘讗 谞专讗讬谉 讚讘专讬讱 讘诪注讬诇讛 讻讜' 讜讘讙诪' 讙专住讬 讗诪专 专讘讗 诪讚讘专讬 砖谞讬讛诐 谞诇诪讜讚 讗砖诐 讜讚讗讬 诇讗 讘注讬 讬讚讬注讛 讘转讞讬诇讛 讜诪讻诇诇 讝讜 讛诪讬诪专讗 谞诇诪讜讚 讻讬 诪讬 砖讞讜诇拽 注诇 专"注 讜专' 讟专驻讜谉 讘讚讘专 讛讝讛 住讜讘专 砖讗砖诐 讜讚讗讬 讘注讬 讬讚讬注讛 讘转讞讬诇讛 讜讝讛 讛讗砖诐 谞讬讚讜谉 讻讞讟讗转 诪讛 讞讟讗转 讘注讬谞谉 讬讚讬注讛 讘转讞讬诇讛 讗祝 讗砖诐 讜讚讗讬 谞诪讬 讘注讬 讬讚讬注讛 讘转讞诇讛:






专讘讬谞讜 讞谞谞讗诇

讜讗诪专讬谞谉 讛转诐 讛讬讻讬 讚诪讬 讘讛' 转诪讞讜讬讬谉 讜讗诪专 砖诪讜讗诇 (讟注诪讗) 讜讞讝拽讬讛 讗诪专 讘讞诪砖讛 讗讘专讬诐 讜专讬砖 诇拽讬砖 讗诪专 讗驻讬' 讘讗讘专 讗' [诪砖讻讞转 诇讛] 讘讻转祝. 讜专' 讬讜讞谞谉 讗诪专 讘讞诪砖讛 诪讬谞讬 拽讚讬专讛. 讜专' 讬爪讞拽 谞驻讞讗 [讗诪专] 讘讛' 讟注诪讬诐. 讜讛专讬 讛讜讗 讻讬讜谉 砖讛讜讗 砖谞讬 讞爪讗讬 讝讬转 讘讘' 转诪讞讜讬讬谉 讻诪讬 砖讗讬谞讜 砖诐 讞讬讜讘 讞讟讗讜转 讛讬讗 讜拽转谞讬 诪爪讟专驻讬谉 讜讞讬讬讘 讞讟讗转. 讙诐 讝讛 讗注"驻 砖讞诇讜拽讬谉 讛谉 诇讞讟讗讜转 讜讛谉 诪爪讟专驻讜' 讜砖谞讬谞谉 诪讬 住讘专转 讛讗 讚专讬砖 诇拽讬砖 诪砖讜诐 讘专 转讜讟讬谞讬 讗专讬砖讗 讛讜讗 讚拽转谞讬 砖讗诐 讗讻诇 讻讞爪讬 讝讬转 讜讞讝专 讜讗讻诇 讻讞爪讬 讝讬转 诪诪讬谉 讗讞讚 讞讬讬讘 讘诪诇转讗 讚讞诇讜拽讬谉 诇讞讟讗讜转 诪讜拽诪讬 诇讬讛 讻专' 讬讛讜砖注 讜讻讙讜谉 砖讗讻诇讜 讘讘' 转诪讞讜讬讬谉 诇讗 讗住讬驻讗 讛讬讗 讚拽转谞讬 住讬驻讗 讗诐 讗讻诇 讻讞爪讬 讝讬转 讜讞讝专 讜讗讻诇 讻讞爪讬 讝讬转 讗讞讚 诪砖谞讬 诪讬谞讬谉 驻讟讜专 注诇讛 讗诪专讬 爪专讬讻讗 诇诪讬诪专. 讜讗诪专 专"诇 诪砖讜诐 [讘专] 转讜讟讬谞讬 诇注讜诇诐 诪诪讬谉 讗讞讚 讜讗诪讗讬 (转谞讬) [拽专讬] 诇讛 讘讘' 诪讬谞讬谉 讻讙讜谉 砖讗讻诇谉 讘讘' 转诪讞讜讬讬谉 讜专' 讬讛讜砖注 讛讬讗 转诪讞讜讬讬谉 诪转讞诇拽讬谉 讘讬谉 诇拽讜诇讗 讘讬谉 诇讞讜诪专讗 讜谞诪爪讗 讙诐 讝讜 讘讚讘专讬诐 砖讗讬谉 讞诇讜拽讬谉 诇讞讟讗讜转 讜讗拽砖讬谞谉 讗讬 讛讻讬 诪讚住讬驻讗 讘' 讞爪讗讬 诪讬谉 讗讞讚 讘讘' 转诪讞讜讬讬谉 讜拽转谞讬 驻讟讜专 专讬砖讗 诪砖讜诐 砖讛讜讗 诪讬谉 讗讞讚 讘转诪讞讜讬 讗讞讚 诇驻讬讻讱 讞讬讬讘 讗诪讗讬 讗讬爪讟专讬讱 诇诪转谞讬讗 诇讛讗 驻砖讬讟讗 讜诪砖谞讬 专讘讬谞讗 讻讙讜谉 砖讛讬讜 讘' 讝讬转讬 讞诇讘 讘转诪讞讜讬 讗讞讚 讜讻讙讜谉 砖讗讻诇 讞爪讬 讝讬转 讗讞讚 诪讛谉 讜谞讜讚注 诇讜 讜讛讚专 讜砖讻讞 讜讗讻诇 讞爪讬 讝讬转 讛讗讞专. 



讜诪转谞讬转讬谉 专讘谉 讙诪诇讬讗诇 讛讬讗 讚讗诪专 [讗讬谉] 讬讚讬注讛 诇讞爪讬 砖讬注讜专 讚转谞谉 讛讻讜转讘 讘' 讗讜转讬讜转 讘讘' 讛注诇诪讜转 讗讞转 讘砖讞专讬转 讜讗讞转 讘讬谉 讛注专讘讬诐 专讘谉 讙诪诇讬讗诇 诪讞讬讬讘 讜讞讻诪讬诐 驻讜讟专讬谉 讜讗诪专讬谞谉 讘诪讗讬 驻诇讬讙讬 专讘谉 讙诪诇讬讗诇 住讘专 讗讬谉 讬讚讬注讛 诇讞爪讬 砖讬注讜专 讜专讘谞谉 住讘专讬 讬砖 讬讚讬注讛 诇讞爪讬 砖讬注讜专 讜讻讬讜谉 讚专讘谉 讙诪诇讬讗诇 住讘专 讚讗讬谉 讬讚讬注讛 诇讞爪讬 砖讬注讜' 讻讗诇讜 讗讬谉 砖诐 讬讚讬注讛 讘讬谞转讬诐 讜讘讛注诇诐 讗讞转 讻讜诇谉 诇驻讬讻讱 讞讬讬讘:




讗转诪专 讗讻诇 讘' 讝讬转讬 讞诇讘 讘讛注诇诐 讗讞讚 讜谞讜讚注 诇讜 注诇 讛专讗砖讜谉 讜讞讝专 讜谞讜讚注 诇讜 注诇 讛砖谞讬 专' 讬讜讞谞谉 讗讜诪专 讞讬讬讘 砖转讬诐 专"诇 讗讜诪专 讗讬谞讜 讞讬讬讘 讗诇讗 讗讞转 专' 讬讜讞谞谉 讗讜诪专 讬讚讬注讛 诪讞诇拽转 诇驻讬讻讱 讞讬讬讘 砖转讬诐. 专"诇 讗讜诪专 讗讬谉 讬讚讬注讛 诪讞诇拽转 讜讗讬谉 讞讬讬讘 讗诇讗 讞讟讗转 讗讞转 专' 讬讜讞谞谉 讚专讬砖 注诇 讞讟讗转讜 讜讛讘讬讗 讻讬讜谉 砖谞讜讚注讛 诇讜 讞讟讗转讜 谞转讞讬讬讘 讘讛 讜讻砖讬转讜讚注 诇讜 讛砖谞讬讛 注讜讚 诪转讞讬讬讘 讘讛 讚讗讬谉 讗讚诐 驻讜专注 讞讜讘讜 讘诪讛 砖讻讘专 谞转讞讬讬讘 讘讜 讜专"诇 讚专讬砖 诪讞讟讗转讜 讜谞住诇讞 讻诇 砖讛讜讗 讘讛注诇诐 讗讞讚 讞讟讗转 讗讞讚 讛讜讗 讜诪讞讟讗转讜 讜谞住诇讞 拽专讬谞谉 讘讬讛. 讜专' 讬讜讞谞谉 讛讗讬 拽专讗 讚专"诇 讚专讬砖 讘讬讛 讛讻讬 诪谞讬讬谉 讗诐 讗讻诇 讻讝讬转 讜诪讞爪讛 讜谞讜讚注 诇讜 注诇 讻讝讬转 讜诇讗 谞讜讚注 诇讜 注诇 诪讞爪讛. 



讜讞讝专 讜讗讻诇 讝讬转 讗讞讚 讘讛注诇诪讜 砖诇 砖谞讬 诪讛讜 讚转讬诪讗 诇爪讟专祝 注诐 讞爪讬 讝讬转 讛专讗砖讜谉 讜讬转讞讬讬讘 拽诪"诇 诪讞讟讗转讜 讗诐 讻讘专 谞转讻驻专 诪拽爪转 诪讞讟讗转讜 驻讟讜专 讘谞砖讗专 讜专"诇 讛讗讬 注诇 讞讟讗转讜 讜讛讘讬讗 诪讬讘注讬 诇讬讛 讻砖谞讜讚注 诇讜 注诇 讻讝讬转 讗讞讚 讜讻驻专 注诇讬讜. 讜诇讗讞专 砖谞转讻驻专 诇讜 [谞讜讚注 诇讜] 注诇 讻讝讬转 讛砖谞讬 讻讙讜谉 讝讛 诪讜讚讛 专"诇 讚爪专讬讱 拽专讘谉 讜讛讗 讚专讘 [讗砖讬] 讜讚专讘讬谞讗 诇讗 诪讜讻讞讗 讘讛讚讬讗 讘诪讗讬 驻诇讬讙讬 诪讬讛讜 住讜讙讬讗 讚砖诪注转讗 诇讚讘专讬 讛讻诇 诇讗讞专 讻驻专讛 讚专讗砖讜谉 谞讜讚注 诇讜 讛砖谞讬 爪专讬讱 讞讟讗转 砖谞讬讛 讜讛讗 住讘专讗 讚专讘讛 讜讗讘讬讬 讘讙专讬专讛 驻诇讬讙讗 讗转专讜讜讬讬讛讜 讚讛讗 讗讜拽讬诪谞讗 讚诇转专讜讜讬讬讛讜 诇专' 讬讜讞谞谉 讜诇专"诇 讻砖谞讜讚注 诇讜 诇讗讞专 砖谞转讻驻专 注诇 讛专讗砖讜谉 爪专讬讱 讞讟讗转 砖谞讬讛 讜专讘讛 讗诪专 讗讻诇 讘' 讝讬转讬 讞诇讘 讘讛注诇诐 讗讞讚 讜谞讜讚注 诇讜 注诇 讗讞讚 诪讛谉 讜讞讝专 讜讗讻诇 讻讝讬转 讗讞讚 讘讛注诇诪讜 砖诇 砖谞讬 讛讘讬讗 拽专讘谉 注诇 讛专讗砖讜谉 专讗砖讜谉 讜砖谞讬 诪转讻驻专 (讛讜讛) [讗诇诪讗] 讜讚讗讬 讗诐 谞讜讚注 诇讜 注诇 讛砖谞讬 讗讞专 砖谞转讻驻专 注诇 讛专讗砖讜谉 讗讬谞讜 讞讬讬讘 注诇 讛砖谞讬 拽专讘谉 讗讞专 砖讻讘专 谞转讻驻专 讘讙专讬专讛 注诐 讛专讗砖讜谉 讜讚讗讘讬讬 注讚讬驻讗 诪讚专讘讗 讜拽讬讬"诇 讻讜讜转讬讬讛讜 讚讗讬谞讜谉 讘转专讗讬:






专诪讘"谉

诇诪"讚 讗砖诐 讜讚讗讬 诇讗 讘注讬 讬讚讬注讛 讘转讞诇讛. 驻讬专砖"讬 讝"诇 讚讛讬讬谞讜 专讘讬 讟专驻讜谉 讚讗诪专 诪讛 诇讝讛 诪讘讬讗 砖转讬 讗砖诪讜转 讜专"注 讚讗诪专 (讻专讬转讜转 讻讘:) 诪讘讬讗 砖转讬 讗砖诪讜转 住讘专 讘注讬 讬讚讬注讛 讜讬砖 注诇讬讜 拽讜砖讬' 诪诪讛 砖砖谞讬谞讜 砖诐 讜诪讜讚讛 专"注 诇专讘讬 讟专驻讜谉 讘诪注讬诇讛 诪讜注讟转 讜讗诪专讬' 讘讛讚讬讗 讘讙诪' 诪讚讘专讬 砖谞讬讛谉 谞诇诪讜讚 讗砖诐 讜讚讗讬 诇讗 讘注讬 讬讚讬注讛 讘转讞诇讛 讗诇讗 专"注 注爪讛 讟讜讘讛 拽诪"诇 讗诇讗 诪"讚 讗砖诐 讜讚讗讬 讘注讬 讬讚讬注讛 讘转讞诇讛 讛讬讬谞讜 专' 讬讜住讬 讚讗诪专 讛转诐 专' 讬讜住讬 讗讜诪专 讗讬谉 砖谞讬诐 诪讘讬讗讬谉 讗砖诐 讗' 诪讛"讟 诪砖讜诐 讚讘注讬' 讬讚讬注讛 讘转讞诇讛 讻讚讘注讬' 讘讞讟讗转. 讜拽"诇 讛讻讗 诪讬 讗讬讻讗 诪讗谉 讚诇讗 讘注讬 讬讚讬注讛 讘转讞诇讛 讜讛专讬 讗"讗 诇讜 诇讛转谞讜转 讜诇讜诪专 讗诐 讜讚讗讬 诪注诇转讬 讝讛 讗砖诪讬 讜讗诐 住驻拽 讝讛 讗砖诐 转诇讜讬 讻诪讜 砖诪转谞讛 讙讘讬 住驻拽诪注讬诇讜转 讛转诐 砖讗讬谉 诪讘讬讗讬谉 讗砖诐 转诇讜讬 注诇 砖驻讞讛 讞专讜驻讛 讜讬" 讗诐 专爪讛 诇讛讘讬讗讜 讬讻讜诇 诇讛转谞讜转 讜诇讜诪专 讗诐 讜讚讗讬 诪注诇转讬 讝讛 讗砖诪讬 讜讗诐 住驻拽 转讛讗 谞讚讘讛 讜讗"转 讛专讬 诪讘讬讗 拽讚砖讬诐 诇讘讬转 讛驻住讜诇 讗"诇 讚诇诪讗 住讘讬专讗 诇讬讛 讻诪"讚 诪讜转专 诇讛讘讬讗 拽讚砖讬诐 诇讘讬转 讛驻住讜诇 讗"谞 (诪砖讜诐) [砖讗诐] 讛拽讚讬砖讜 拽讚讜砖 讜诇讗 讘注讬 讬讚讬注讛, 讻讱 转讬专爪讜 讘转讜住驻转. 讜诇"谞 讚讛讻讗 谞诪讬 讗驻砖专 讘诇讗 讬讚讬注讛 讻讙讜谉 砖讘讗讜 讛讜讗 讜讞讘讬专讜 注诇 砖转讬 谞砖讬诐 讜讗' 诪讛谉 砖驻讞讛 讞专讜驻讛 讜讬讻讜诇讬谉 砖谞讬讛谉 诇讛转谞讜转 讜诇讜诪专 讻"讗 讗诐 讜讚讗讬 讗谞讬 (诪注诇转讬) [讘注诇转讬] 讝讛 讗砖诪讬 讜诇诪讗谉 讚讘注讬 讬讚讬注讛 讘转讞诇讛 讗讬 讗驻砖专, 讜讝讛 讬讜转专 谞讻讜谉:





讛诪讗讬专讬

诪讬 砖讗讻诇 砖谞讬 讝讬转讬 讞诇讘 讘讛注诇诐 讗' 砖讗讬谞讜 讞讬讬讘 讗诇讗 讘讞讟讗转 讗' 讗诐 谞讜讚注 诇讜 注诇 讛专讗砖讜谉 转讞诇讛 讘诇讗 讬讚讬注转 讛讘' 讜讗讞"讻 讞讝专 讜谞讜讚注 诇讜 注诇 讛砖谞讬 诪讘讬讗 讘' 讞讟讗讜转 砖讛讬讚讬注讛 砖讘谞转讬诐 诪讞诇拽转 讗注"驻 砖诇讗 讛讬转讛 讬讚讬注讛 讘讬谉 砖转讬 讛注砖讬讜转 讜诇讗 住讜祝 讚讘专 讻砖讛讘讬讗 讻驻专转讜 注诇 讛专讗砖讜谞讛 讗诇讗 讗祝 讘砖诇讗 讛讘讬讗 讜讗驻讬' 讘砖诇讗 讛驻专讬砖 拽专讘谞讜 讛讜讗讬诇 讜谞讝讻专 讘讗讞转 拽讜讚诐 讝讻讬专转 讞讘专转讛 讜讗讬谞诐 讘讞讟讗转 讗讞转 诇讘讚 讗诇讗 讘砖谞讜讚注讜 诇讜 砖谞讬讛诐 讻讗讞讚 讜讬专讗讛 砖讛讚讬谉 讻谉 讗诐 讗讻诇 讻讝讬转 讜诪讞爪讛 讜讗讞"讻 讞爪讬 讝讬转 讘讛注诇诐 讗讞讚 讜谞讝讻专 注诇 讝讬转 专讗砖讜谉 讜讗讞"讻 注诇 讘' 讛讞爪讗讬谉 讗讘诇 讗诐 讗讻诇 讻讝讬转 讜诪讞爪讛 讘讛注诇诐 讗讞讚 讜谞讜讚注 诇讜 注诇 讻讝讬转 讜讞讝专 讜讗讻诇 讞爪讬 讝讬转 讘讛注诇诪讜 砖诇 砖谞讬 讗讬谞讜 讞讬讬讘 讗诇讗 讞讟讗转 讗讞转 砖讗讬谉 讞爪讬 讝讬转 讗讞专讜谉 诪爪讟专祝 注诐 讛专讗砖讜谉 讗注"驻 砖讛讜讗 讘讛注诇诪讜 砖讻讘专 谞讜讚注 诇讜 注诇 诪拽爪转 讛注诇诪讛 专讗砖讜谞讛:



讬砖 讞讜诇拽讬谉 讘驻住拽 讝讛 诇讜诪专 砖讗讬谞讜 讻谉 讗诇讗 讻砖讛驻专讬砖 讘讬讚讬注讛 专讗砖讜谞讛 讗讘诇 讻砖诇讗 讛驻专讬砖 讗讬谉 讬讚讬注讛 砖讗讞专 诪注砖讛 诪讞诇拽讛 砖讛专讬 驻住拽谞讜 讘拽爪专 讜讟讞谉 讻讙专讜讙专转 讻专讘讗 讜讗讬 讗驻砖专 诇讛注诪讬讚 讗转 砖转讬讛谉 讗诇讗 讻砖转驻专砖 讚讘专讬 专讘讗 拽讜讚诐 讛驻专砖讛 讜讚讘专讬 专' 讬讜讞谞谉 诇讗讞专 讛驻专砖讛 讜诪"诪 诪讛 讛讜注讬诇讜 讘转拽谞转诐 讜讛讗 专讘讗 讗祝 讘讻驻专' 讗诪专 砖讗讬谞讛 诪讞诇拽转 讜讻诪讜 砖讗诪专 讛讘讬讗 拽专讘谉 注诇 讛专讗砖讜谉 专讗砖讜谉 讜砖谞讬 诪转讻驻专讬诐 讜驻讬专讜砖讜 讗注"驻 砖诇讗 谞讜讚注 诇讜 注诇 讛砖谞讬 注讚 砖谞转讻驻专 注讚 砖诪驻专砖讬' 讝讜 砖诇 专讘讗 讻砖谞讜讚注讜 诇讜 砖转讬讛谉 讻讗讞转 讗诇讗 砖诇讗 讛讘讬讗 拽专讘谉 讗诇讗 注诇 讚注讛 讛专讗砖讜谉 讻讙讜谉 砖讛讬讛 住讘讜专 砖讗讬谉 砖谞讬 诪转讻驻专 讘讜 讜诪"诪 讙讚讜诇讬 讛诪讞讘专讬诐 驻住拽讜讛 讗祝 讘诇讗 讛驻专讬砖 讗注"驻 砖驻住拽讜 讝讜 砖诇 专讘讗 砖谞专讗讛 诪诪谞讛 砖讗讬谉 讬讚讬注讛 砖讗讞专 诪注砖讛 砖诇 砖谞讬讛诐 诪讞诇拽诐 讗诇讗 砖讗驻砖专 诇讛注诪讬讚 讗转 砖转讬讛谉 注诇 讬讚讬 讛讚讞拽 讜讬砖 讘讛 诪拽讜诐 注讬讜谉:



拽专讘谉 讞讟讗转 讛讻诇 诪讜讚讬诐 讘讜 砖讛讜讗 爪专讬讱 讬讚讬注讛 讘转讞讬诇讛 专"诇 砖讗诐 讛讘讬讗 讞讟讗转讜 拽讜讚诐 砖谞讜讚注 诇讜 砖讞讟讗 讗驻讬' 讛讘讬讗讜 注诇 转谞讗讬 讝讛 讗讬谞讛 诪讻驻专转 砖谞讗诪专 讗讜 讛讜讚注 讗诇讬讜 讜讛讘讬讗 讗讘诇 讗砖诐 讜讚讗讬 谞讞诇拽讜 讘讛 讘住讚专 拽讚砖讬诐 讬砖 住讜讘专讬诐 砖讗讬谞讜 爪专讬讱 讬讚讬注讛 讘转讞讬诇讛 讜讻诇 砖讛讘讬讗讜 诪住驻拽 注诇 转谞讗讬 注讜诇讛 诇讜 诇讻砖讬讜讚注 讜讻谉 讛诇讻讛 讜讬砖 住讜讘专讬诐 砖诐 砖讗祝 讗砖诐 爪专讬讱 讬讚讬注讛 讘转讞诇讛 讗诇讗 砖诪拽讜诐 诪讞诇拽转 讝讜 谞注诇诐 诇拽爪转 诪驻专砖讬诐 讜讛讜讗 砖讙讚讜诇讬 讛专讘谞讬诐 讛讘讬讗讜讛 诪诪讛 砖讗诪专讜 讘诪住' 讻专讬转讜转 驻专拽 讚诐 砖讞讬讟讛 专' 注拽讬讘讗 诪讞讬讬讘 注诇 住驻拽 诪注讬诇讜转 讗砖诐 转诇讜讬 讜讞讻诪讬诐 驻讜讟专讬诐 专"诇 砖讗诐 讛讬讜 诇驻谞讬讜 砖转讬 讞转讬讻讜转 讗讞转 砖诇 拽讚砖 讜讗讞转 砖诇 讞讜诇讬谉 讜讗讻诇 讗' 诪讛诐 讜讗讬谞讜 讬讜讚注 讗讬讝讜 讗讻诇 诪讘讬讗 讗砖诐 转诇讜讬 讜诇讻砖讬讜讚注 诇讜 讬讘讬讗 拽专谉 讜讞讜诪砖 讜讗砖诐 讜讚讗讬 砖讻砖诐 砖讗砖诐 转诇讜讬 讛讘讗 注诇 住驻拽 讻专转 讗讬谞讜 诪讞诇讬讟讜 诇讻驻专讛 讜诇讻砖讬讜讚注 诇讜 砖讜讚讗讬 讞讟讗 诪讘讬讗 讞讟讗转 讗祝 讝讛 讻砖讬讜讚注 诇讜 讬讞讝讜专 讜讬讘讬讗 讗砖诐 讜讚讗讬 讗注"驻 砖讗砖诐 转诇讜讬 讜讗砖诐 讜讚讗讬 诪讬谉 讗讞讚 诪讛诐 专"诇 讗讬诇 讘谉 砖转讬 砖谞讬诐 讗"专 讟专驻讜谉 诪讛 诇讝讛 诪讘讬讗 砖转讬 讗砖诪讜转 讻诇讜诪专 讗讬谉 讝讛 讚讜诪讛 诇讗砖诐 转诇讜讬 讛讘讗 注诇 住驻拽 讞讟讗转 砖讛转诇讜讬 讘讗讬诇 讜讛讞讟讗转 讘谞拽讘讛 专"诇 讻砖讘讛 讗讜 砖注讬专讛 讘注讘讜讚讛 讝专讛 诇讻诇 专"诇 讘讬谉 讛讚讬讜讟 讘讬谉 诪诇讱 讘讬谉 讻讛谉 诪砖讬讞 讜讘砖讗专 讞讟讗讜转 讘讛讚讬讜讟 诪讬讛讗 讘谞拽讘讛 讜谞砖讬讗 讘砖注讬专 讜诪砖讬讞 讘驻专 讻诪讜 砖讬转讘讗专 讘诪拽讜诪讜 讜诪注转讛 诪讛 诇讝讛 诪讘讬讗 砖转讬 讗砖诪讜转 讗诇讗 讬讘讬讗 诪注讬诇讛 讜讞讜诪砖讛 讜讬讘讬讗 注诪讛 讗砖诐 讘砖转讬 住诇注讬诐 讜讬讗诪专 讗诐 讜讚讗讬 诪注诇转讬 讝讜 诪注讬诇转讬 讜讝讜 讗砖诪讬 讜讗诐 住驻拽 讬讛讗 讗砖诪讬 转诇讜讬 讜诪注讜转 谞讚讘讛 讜讗诐 讬转讘专专 诇讜 讬讛讗 驻讟讜专 讘讻讱 讜讗诪专 诇讜 专"注 谞专讗讬谉 讚讘专讬讱 讘诪注讬诇讛 诪讜注讟转 讛讗 诪讬 砖讘讗 诇讬讚讜 住驻拽 诪注讬诇讛 讘诪讗讛 诪谞讛 诇讗 讬驻讛 诇讜 砖讬讘讬讗 讗砖诐 讘砖谞讬 住诇注讬诐 讜讗诇 讬讘讬讗 住驻拽 诪注讬诇讛 讘诪讗讛 诪谞讛 讜驻讬专砖讜 讘讛 讙讚讜诇讬 讛专讘谞讬诐 砖诇讚注转 专"注 爪专讬讱 讬讚讬注讛 讘转讞诇讛 讛讜讗讬诇 讜讗诪专 砖讗讬谉 诪讘讬讗 诪注讬诇转讜 注讚 砖转讜讚注 诇讜 讜讗讬谉 讝讛 讻诇讜诐 砖讛专讬 讘讛讚讬讗 讗诪专讜 砖诐 诪讚讘专讬 砖谞讬讛诐 谞诇诪讜讚 讗砖诐 讜讚讗讬 诇讗 讘注讬 讬讚讬注讛 讘转讞诇讛 专"诇 讛讜讗讬诇 讜讗祝 专"注 诪讜讚讛 诇讜 诪讬讛讗 讘诪注讬诇讛 诪讜注讟转 讜讗"讻 注讚讬讬谉 讗转讛 爪专讬讱 诇讘专专 讘注诇 住讘专讗 讝讜 砖讛讝讻专谞讜 专"诇 砖讬讛讗 讟注讜谉 讬讚讬注讛 讘转讞诇讛 讜诪讙讚讜诇讬 拽讚诪讜谞谞讜 砖讘谞专讘讜谞讗"讛 驻讬专砖讜 砖讛讜讗 专' 讬讜住讬 讜讛讘讬讗讜讛 诪诪讛 砖讗诪专讜 砖诐 讛专讬 砖讛讬讜 诇驻谞讬讜 砖转讬 讞转讬讻讜转 讗讞转 砖诇 讛拽讚砖 讜讗讞转 砖诇 讞讜诇讬谉 讜砖讗专 讘谞讬 讗讚诐 注讜诪讚讬谉 讗讻诇 专讗砖讜谉 讗讞转 讜砖谞讬 讗讞专转 讗"专 注拽讬讘讗 砖谞讬讛诐 诪讘讬讗讬诐 讗砖诐 转诇讜讬 讜讞讻诪讬诐 讗讜诪专讬诐 砖谞讬讛诐 诪讘讬讗讬谉 讗砖诐 讜讚讗讬 砖讛专讬 讜讚讗讬 讗讞讚 诪讛诐 讗讻诇 砖诇 拽讚砖 讜专' 讬讜住讬 讗讜诪专 讗讬谉 砖谞讬讛诐 诪讘讬讗讬谉 讗砖诐 讜讚讗讬 讜驻专砖讜 砖讟注诪讜 砖诇 专' 讬讜住讬 诪驻谞讬 砖讗讬谉 讗砖诐 讜讚讗讬 讘诇讗 讬讚讬注讛 讜讗祝 讝讜 讗讬谞讛 专讗讬讛 砖讛专讬 专讘讬 注拽讬讘讗 讗讬谞讜 诪讟注讬谉 讬讚讬注讛 讻转讞诇讛 讜讗注驻"讻 讗诪专 砖谞讬讛诐 诪讘讬讗讬谉 讗砖诐 转诇讜讬 讜诇讗 讗砖诐 讜讚讗讬:



讗诇讗 砖注讬拽专 讛讚讘专讬诐 诇讛讘讬讗讛 诪诪讛 砖讗诪专讜 砖诐 驻专拽 讛诪讘讬讗 讗砖诐 转诇讜讬 专' 讗诇讬注讝专 讗讜诪专 诪转谞讚讘 讗讚诐 讗砖诐 转诇讜讬 讘讻诇 讬讜诐 讜讘讻诇 砖注讛 砖讬专爪讛 讜讛讜讗 讛谞拽专讗 讗砖诐 讞住讬讚讬诐 讗诪专讜 注诇讬讜 注诇 讘讘讗 讘谉 讘讜讟讗 砖讛讬讛 诪转谞讚讘 讗砖诐 转诇讜讬 讞讜抓 诪讗讞专 讬讜诐 讛讻驻专讬诐 讬讜诐 讗讞讚 讗诪专 讛诪注讜谉 讛讝讛 讗诇讜 讛讬讜 诪谞讬讞讬诐 讗讜转讜 讛讬讬转讬 诪讘讬讗 讗诇讗 讗讜诪专讬诐 诇讬 讛诪转谉 注讚 砖转讻谞住 诇讘讬转 讛住驻拽 讜讞讻诪讬诐 讗讜诪专讬诐 讗讬谉 诪讘讬讗讬谉 讗砖诐 转诇讜讬 讗诇讗 注诇 讚讘专 砖讝讚讜谞讜 讻专转 讜砖讙讙转讜 讞讟讗转 讻诇讜诪专 讛讗 讘住驻拽 诪注讬诇讜转 诇讗 讛讜讗讬诇 讜讗讬谉 讝讚讜谞谉 讻专转 讗诇讗 诇讻砖讬讜讚注 诇讜 讬讘讬讗 讗砖诐 讜讚讗讬 讜讗讬谞讜 诪讘讬讗讜 诇讬驻讟专 讘讜 诇讻砖讬讜讚注 诇讜 砖爪专讬讱 讛讜讗 讬讚讬注讛 讘转讞诇讛 讜讻谉 讗诪专讜 砖诐 讞讬讬讘讬 讞讟讗讜转 讜讗砖诪讜转 讜讚讗讬谉 砖注讘专 注诇讬讛诐 讬讜诐 讛讻驻专讬诐 讞讬讬讘讬诐 诇讛讘讬讗 讗讞专 讬讜诐 讛讻驻专讬诐 讜讞讬讬讘讬 讗砖诪讜转 转诇讜讬讬诐 驻讟讜专讬诐 讘讗 注诇 讬讚讜 住驻拽 注讘讬专讛 讘讬讜诐 讛讻驻专讬诐 讗驻讬诇讜 注诐 讞砖讬讻讛 驻讟讜专 砖讻诇 讛讬讜诐 诪讻驻专 讜讛讜讗讬诇 讜讗诪专 驻讟讜专 讗诇诪讗 爪专讬讱 讬讚讬注讛 讘转讞讬诇讛 讜讻谉 专讗讬讛 诪诪讛 砖讛讝讻专谞讜 转讞诇讛 诪驻专拽 讚诐 砖讞讬讟讛 诪诪讛 砖讗诪专 砖诐 讜讞讻诪讬诐 驻讜讟专讬诐 砖注讬拽专 诪讛 砖讛诐 驻讜讟专讬谉 讛讜讗 诪驻谞讬 砖诪爪专讬讻讬诐 讬讚讬注讛 讘转讞诇讛 讜讻谉 讗诪专讜 砖诐 讞转讬讻讛 砖诇 讞讜诇讬谉 讜讞转讬讻讛 砖诇 拽讚砖 讗讻诇 讗讞转 诪讛诐 讜讗讬谞讜 讬讜讚注 讗讬讝讛 诪讛诐 讗讻诇 驻讟讜专 讜注讬拽专 讛驻讟讜专 讗讬谞讜 讗诇讗 诪诪讛 砖讛诐 诪爪专讬讻讬诐 讬讚讬注讛 讘转讞诇讛 讜诪"诪 讬砖 诇驻拽驻拽 讘讻诇诐 砖讛专讬 讗谞讜 驻讜住拽讬诐 砖讗讬谞讜 爪专讬讱 讬讚讬注讛 讘转讞诇讛 讗注驻"讻 讗谞讜 驻讜住拽讬诐 讘讻诇 讗诇讜 砖驻讟讜专 讜讻谉 讘注谞讬谉 诪注讬诇讛 砖讗讬谞讜 讞讬讬讘 讘讻诇讜诐 讜讘驻讬专讜砖讬诐 讬砖谞讬诐 诪讙讚讜诇讬 讛专讘谞讬诐 诪爪讗转讬 砖讛讗讜诪专 爪专讬讱 讬讚讬注讛 诇讗 谞转驻专砖 诪讬 讛讜讗 讗诇讗 讛讻讬 拽讗诪专 讗讬 讗讬讻讗 诪讗谉 讚讘注讬 讬讚讬注讛 讜讻讜' 讝讛讜 诇砖讜谞诐 讜谞专讗讬诐 讛讚讘专讬诐:





诪讛专砖"讗 - 讞讬讚讜砖讬 讛诇讻讜转

讘讚"讛 诪讻诇诇 讚专讬砖讗 讻讜' 诇注讬诇 诇讗 讘注讬 诇诪驻专讱 诪讻诇诇 讚住讬驻讗 诪砖谞讬 诪讬谞讬谉 讜砖谞讬 转诪讞讜讬讬谉 讻讜' 注讻"诇 诇讻讗讜专讛 拽砖讛 讜诪讗讬 拽讜砖讬讗 讚讗讬谉 讝讛 讚讜诪讛 讚讛讻讗 驻专讬讱 砖驻讬专 讚注"讻 专讬砖讗 讘诪讬谉 讗' 讜转诪讞讜讬 讗' 讚讗讬 讘诪讬谉 讗' 讜砖谞讬 转诪讞讜讬讬谉 转拽砖讬 专讬砖讗 诇住讬驻讗 讚讘专讬砖讗 诪讞讬讬讘 诇讬讛 讜讘住讬驻讗 驻讜讟专 讗讘诇 诇注讬诇 讘专讬砖讗 讘讻诇 讙讜讜谞讗 讘诪讬谉 讗' 讘讬谉 讘转诪讞讜讬 讗' 讘讬谉 讘讘' 转诪讞讜讬讬谉 [讞讬讬讘] 讜讘住讬驻讗 讘砖谞讬 诪讬谞讬谉 讘讻诇 讙讜讜谞讗 讘讬谉 讘讘' 转诪讞讜讬讬谉 讜讘讬谉 讘转诪讞讜讬 讗' 驻讟讜专 讜讬"诇 讚讘住讬驻讗 谞诪讬 讘砖谞讬 诪讬谞讬谉 讜讘转诪讞讜讬 讗' 谞诪讬 转拽砖讛 爪"诇 讻讚诪拽砖讛 诇注讬诇 讗诇讗 讚专"诇 讻讬讜谉 讚讘砖谞讬 诪讬谞讬谉 诇讬讻讗 诇讗讜拽诪讬 讗诇讗 讘诪讬谉 讗' 讜讘砖谞讬 转诪讞讜讬讬谉 讜转拽砖讛 诪住讬驻讗 讚驻讜讟专 诇专讬砖讗 讚诪讞讬讬讘 讜讚讜"拽:


讘驻专砖"讬 讘讚"讛 讜讞讝专 讜谞讜讚注 讻讜' 讜讛讗 讚讗讘讬讬 讜专讘讗 讜讻讜' 讜讗讬谞讛讜 讚讗诪专讬 拽讜讚诐 讛驻专砖讛 谞讜讚注 讻讜' 注讻"诇 讗讛讱 讚拽爪专 讜讟讞谉 讻讙专讜讙专转 讻讜' 讚驻诇讬讙讬 讘讛 谞诪讬 讗讘讬讬 讜专讘讗 转拽砖讬 诇讬讛 讚讞讚讗 讛讜讗 讚诪讞讬讬讘讬 诇讛讜 讻讘专 讚讞拽讜 讘讝讛 讛转讜住' 诇注讬诇 诇驻专砖 讘砖诐 专"讬 讚讗讬讬专讬 谞诪讬 讘谞讜讚注 拽讜讚诐 讛驻专砖讛 讜拽"诇:


转讜住' 讘讚"讛 诪"讚 讗砖诐 讻讜' 讜诇讬转讗 讻讜' 诪讚讘专讬 砖谞讬讛诐 谞诇诪讚 讗砖诐 讜讚讗讬 诇讗 讘注讬 讬讚讬注讛 讻讜' 注讻"诇 专"诇 诪讚讘专讬 砖谞讬讛诐 讚讛讬讬谞讜 专' 讟专驻讜谉 讜专' 注拽讬讘讗 诇讗驻讜拽讬 诪讞讻诪讬诐 讚驻讜讟专讬诐 讛转诐 讘诪转谞讬' 诪讗砖诐 转诇讜讬 讘诪注讬诇讜转 讜诪驻专砖 诇讛 讘讙诪专讗 讚讗讬转 诇讛讜 讚讗讬谉 诪讘讬讗讬谉 讗砖诐 转诇讜讬 讗诇讗 讘讚讘专 砖讝讚讜谞讜 讻专转 讜讛讬讬谞讜 诪"讚 讗砖诐 讜讚讗讬 讘注讬 讬讚讬注讛 讘转讞诇讛 讜诪讛专砖"诇 讻转讘 讘讝讛 讚讞讜拽讬诐 专讘讬诐 讜讗讜诇讬 谞注诇诐 诪诪谞讜 诪转谞讬' 讚讛转诐 注"砖 讜拽"诇:





诪讛专"诐

讘专砖"讬 讚"讛 注诇 讞讟讗转讜 讜讛讘讬讗 拽专讘谞讜 砖注讬专转 注讝讬诐 讜讻讜' 讻爪"诇:


讘转讜住' 讚"讛 诪讗谉 讚讗诪专 讗砖诐 讜讚讗讬 诇讗 讘注讬 讬讚讬注讛 讜讻讜' 诪讚讘专讬 砖谞讬讛诐 谞诇诪讚 讗砖诐 讜讚讗讬 诇讗 讘注讬 讬讚讬注讛 讻讜' 讜诇驻"讝 讻讬讜谉 讚讘讬谉 诇专"注 讜讘讬谉 诇专"讟 讗砖诐 讜讚讗讬 诇讗 讘注讬 讬讚讬注讛 讛讗 讚拽讗诪专 讛讻讗 讘砖诪注转讬谉 诇诪"讚 讗砖诐 讜讚讗讬 诇讗 讘注讬 讬讚讬注讛 讜讻讜' 爪专讬讱 诇讜诪专 讚讬讚讜注 诇讛讙诪' 讚讗讬讻讗 诪"讚 讗讞专 讝讜诇转 专"注 讜专"讟 讚住"诇 讚讗砖诐 讜讚讗讬 讘注讬 讬讚讬注讛:


讘讗"讚 讜讗"转 诇专"注 讗诪讗讬 诪讘讬讗 讜讻讜' 讜讻砖讬讜讚注 讗讝 讬讘讬讗 诪注讬诇转讜 讜讛讗 讚诪拽砖讬谉 讛转讜住' 拽讜砖讬讗 讝讜 讛砖转讗 讗专"注 讜诇讗 讛拽砖讜 讘诇讗 讝讛 注诇 专"讟 讚诇诪讛 诇讜 诇讛讘讬讗 注讻砖讬讜 诪注讬诇转讜 注诐 讛讗砖诐 讗驻讬' 讻砖讛讜讗 诪专讜讘讛 讜讗诐 诇讗 讬讜讚注 诇讜 诇注讜诇诐 讬讛讗 讛拽讚砖 诇谞讚讘讛 讜讬转谞讛 诇讗 讬讘讬讗 讻讬 讗诐 讛讗砖诐 诇讘讚 讜讬转谞讛 讜讻砖讬讜讚注 诇讜 讬讘讬讗 诪注讬诇转讜 诪砖讜诐 讚诇专"讟 讗转讬 砖驻讬专 诪砖讜诐 讚讗讬讛讜 住"诇 讚讗讬谞讜 讬讜爪讗 讗驻讬' 诪讬讚讬 住驻拽 注讘讬专讛 讗诐 诇讗 讬讘讬讗 转讬讻祝 讛诪注讬诇讛 注诐 讛讗砖诐 讜讬转谞讛 讜讗驻讬' 讗讬谞讜 专讜爪讛 诇讛转谞讜转 讗诇讗 专讜爪讛 注转讛 诇讛讘讬讗 讗砖诐 转诇讜讬 讜讻砖讬讜讚注 专讜爪讛 诇讛讘讬讗 讗砖诐 讜讚讗讬 注诐 讛诪注讬诇讛 讗驻"讛 讗讬谞讜 讬讜爪讗 注诐 讛讗砖诐 转诇讜讬 诪讬讚讬 住驻拽 注讘讬专讛 注讚 砖讬讘讬讗 注诪讜 讛诪注讬诇讛 讜讬转谞讛 讗诐 诇讗 讬讜讚注 讬讛讬讛 谞讚讘讛 讜讗"讻 诇诪讛 诇讜 诇砖谞讬 讗砖诪讜转 讗诇讗 讬讘讬讗 讗砖诐 讗讞专 注诐 讛诪注讬诇讛 讜讬转谞讛 讜诇驻讬 诪讗讬 讚住"讚 诇讛转讜住' 诪转讞诇讛 砖专"讟 诇讗 拽讗诪专 砖讗讬谞讜 讬讜爪讗 注讚 砖讬讘讬讗 讗砖诐 讜诪注讬诇讛 讜讬讘讬讗 讜讬转谞讛 讗诇讗 砖注爪讛 讟讜讘讛 拽诪"诇 砖诇讗 讬爪讟专讱 诇讛讘讬讗 砖谞讬 讗砖诪讜转 讛讗 讚诇讗 讛讜拽砖讛 诇讛诐 诇讛转讜住' 诇专"讟 诇诪讛 爪专讬讱 诇讛讘讬讗 讛诪注讬诇讛 诇讗 讬讘讬讗 讻"讗 讗砖诐 讗讞讚 讜讬转谞讛 讜讻砖讬讜讚注 讬讘讬讗 讛诪注讬诇讛 爪"诇 讚讛讜讛 住"诇 诇讛转讜住' 讚诇讗 拽讗诪专 专"讟 砖诪讞讬讬讬讘 诇讛讘讬讗 注转讛 诪注讬诇转讜 讗诇讗 专"诇 砖讗诐 专讜爪讞 讬讘讬讗 注转讛 讙诐 讛诪注讬诇讛 讜讬讛讬讛 驻讟讜专 诇讙诪专讬 讜讬讜爪讗 讙"讻 讘讝讛 诪讬讚讬 讻诇 讛注讘讬专讜转 砖讙诐 讛诪注讬诇讛 讬讻讜诇 诇讛讘讬讗 讘转谞讗讬 讗讘诇 讗讬谉 讛"谞 讗诐 专讜爪讛 砖诇讗 诇讛讘讬讗 注讻砖讬讜 讛诪注讬诇讛 注讚 砖讬讜讚注 诇讜 讘讜讚讗讬 讛专砖讜转 讘讬讚讜 讜诇讻讱 诇讗 讛讜讛 拽砖讛 诇讛讜 诪讬讚讬 注诇 讚讘专讬 专"讟 讗讘诇 讛砖转讗 诇专"注 讚住"诇 讚讻砖诪讘讬讗 讛讗砖诐 转诇讜讬 讛讜讗 讬讜爪讗 诪讬讚讬 注讘讬专讛 讗驻讬' 讗讬谞讜 诪讘讬讗 讛诪注讬诇讛 讜讙诐 住"诇 讚讘诪注讬诇讛 诪讜注讟转 诪讘讬讗 讗砖诐 讗讞讚 讜诪转谞讛 讗诇讗 讘砖讛诪注讬诇讛 诪专讜讘讛 住"诇 讚诪讘讬讗 讘' 讗砖诪讜转 讜诇讗 讗砖诐 讗' 讘转谞讗讬 讻讚讬 砖诇讗 讬爪讟专讱 诇讛讘讬讗 讗讝 讙诐 讛诪注讬诇讛 讛诪专讜讘讛 拽砖讛 讬讘讬讗 讗' 讜讬转谞讛 讜诇讗 讬讘讬讗 注讻砖讬讜 讛诪注讬诇讛 诇讻讱 转讬专爪讜 讚讙诐 专"注 诪讜讚讛 讚讻砖诪讘讬讗 讗砖诐 讗' 讜诪转谞讛 注诇讬讜 砖讗诐 讜讚讗讬 诪注诇 砖讬讛讬讛 讛讗砖诐 讜讚讗讬 讗讬谞讜 讬讜爪讗 注讚 砖讬讘讬讗 注诪讜 讛诪注讬诇讛 讚讘讗砖诐 讜讚讗讬 讛诪讘讬讗 讗砖诪讜 注讚 砖诇讗 讛讘讬讗 诪注讬诇转讜 诇讗 讬爪讗 讜讚讜"拽:





讞讻诪转 砖诇诪讛

讙诪' 住驻讜拽讬 诪住驻拽讗 诇讛讜 讜讗诐 讻讜' 讻爪"诇:


专砖"讬 讘讚"讛 诪讻诇诇 讚专讬砖讗 讚讗诪专 讞讬讬讘 讛住"讚:


讘讚"讛 注诇 讞讟讗转讜 讻讜' 转诪讬诪讛 谞拽讘讛 注诇 讻讜' 讻爪"诇:


讘讚"讛 拽诪"诇 讻讜' 讘讛讚讬 讚讝讬转 讘诇讗 砖讜诐 讻讜' 讻爪"诇:


讘讚"讛 讛"讙 讻讜' 讜讻讬 驻专讬讱 讘注诇 讛转诇诪讜讚 讻讜'. 谞"讘 诪砖"讛 讻讬谞讛讜 专砖"讬 讘注诇 讛转诇诪讜讚 诇讬讬砖讘 讛诇砖讜谉 讚讗转"诇 拽讗诪专 诇砖讜谉 讬讞讬讚 讜拽"诇:


讘讗"讚 讛讜讗 讚诪讞讬讬讘 诇专' 讬讜讞谞谉 转专转讬 讗讘诇 讻讜' 诪讜讚讛 诇讬讛 诇讗 讛讜讛 讻讜':


讘讗"讚 讛讜讗 讜诇驻专讜砖讬 讻诪讜 诪"讟 讻讜'. 谞"讘 驻讬专讜砖 砖诪驻专砖讬诐 砖讞讜讝专 讛驻砖讟谉 讗讞专 砖讗诪专 诇讜 讛讘注讬讬谉 讜讚讬诇诪讗 住驻讜拽讗 诪住驻拽讗 诇讬讛 讗"诇 讗讬讛讜 讗谞讗 谞诪讬 诇讗讜 诇诪讬驻砖讟 拽讘注讬谞讗 讚驻诇讬讙讬 讘转专讜讜讬讬讛讜 讗诇讗 讗转"诇 拽讗诪专讬谞谉 讻诇讜诪专 讻讱 讛讬讛 拽砖讛 诇讬 讗转"诇 讻讜' 讗"讻 讘诪讗讬 诪讜拽讬 诇讬讛 讻诇讜诪专 诪讗讬 讟注诐 讛讜爪专讱 诇讗讜拽诪讗 讘讻讝讬转 讜诪讞爪讛 讻讜' 讜诇讗 讛讜讻讞转讬 专拽 砖讗"讗 砖讬讛讗 讘讜讚讗讬 拽讜讚诐 讛驻专砖讛 驻诇讬讙讬 讗讜 讗讞专 讛驻专砖讛 驻诇讬讙讬 讜诪诪讬诇讗 讚诪住转讘专 诇讬 讚讘转专讜讜讬讬讛讜 驻诇讬讙讬 讗讘诇 讗讬谉 诇讬 专讗讬讛 注诇 讝讛 讜讚讜拽 讛讬讟讘:


讘讗"讚 讚讜讗诐 转"诇 拽诪讗 讜诇讛讙讬讛 讻讜' 讻爪"诇:


转讜住' 讘讚"讛 诪讗谉 讚讗诪专 讻讜' 诪讚讘专讬 砖谞讬讛诐 谞诇诪讜讚 讻讜'. 谞"讘 讬砖 诪驻专砖讬诐 讜诪讗谉 讚驻诇讬讙 讛转诐 讛讜讗 专' 讬讜住讬 讚住"诇 讛转诐 讚诇讬转 诇讬讛 转谞讗讬 讘拽专讘谞讜转 讜诇讬转讗 讚砖诪讗 讚讜拽讗 讙讘讬 砖谞讬诐 砖讬讘讬讗讜 拽专讘谉 讗讞讚 讘转谞讗讬 诇讬转 诇讬讛 讗讘诇 讗讞讚 诪讘讬讗 拽专讘谉 讗讞讚 讘转谞讗讬 讜讻谉 诪讜讻讞 诪专讘讬 讙讜驻讗 砖诐 砖讬砖 诇讞诇拽 讻讛讗讬 讙讜讜谞讗 讜讗讜诇讬 讛讗诪讜专讗讬诐 诪爪讗讜 诪讗谉 讚讗诪专 诇讛讬驻讱 讘转讜住驻转讗 讜讚讜"拽:





专砖"砖

讙诪专讗 砖讗讻诇 讻讝讬转 讜诪讞爪讛 讜谞讜讚注 诇讜 注诇 讻讝讬转 讻讜'. 诪驻专砖"讬 诪砖诪注 讚讗驻讬诇讜 谞转讻驻专 讙诐 讻谉 拽讜讚诐 砖谞讜讚注 诇讜 注诇 讛讞"讝 诪"诪 诇讗 诪爪讟专祝 诇讛讞"讝 讛讗讞专 砖讘讛注诇诪转讜:





讙诇讬讜谉 讛砖"住 - 专讘讬 注拽讬讘讗 讗讬讙专

专砖"讬 讚"讛 诇诪"讚 讗砖诐 讜讚讗讬 讜讻讜' 讚讛转诐 住驻讬拽讜 讗讬诇. 注讬讬谉 诪讙"讗 住讬诪谉 讗 住"拽 讬讗:





驻谞讬 讬讛讜砖注

讘讙诪专讗 讗转诪专 讗讻诇 砖谞讬 讝讬转讬 讞诇讘 讘讛注诇诐 讗讞讚 讜谞讜讚注 诇讜 讜讻讜' 讜讞讝专 讜谞讜讚注 诇讜 讜讻讜' 讜驻专砖"讬 讚讛讗 讚讗讘讬讬 讜专讘讗 讚讗诪专讜 诇注讬诇 讜谞讜讚注 诇讜 注诇 讗讞讚 诪讛谉 讜讞讝专 讜讗讻诇 讛讬讬谞讜 诪砖讜诐 讚住"诇 讻专"诇 讗讬 谞诪讬 住"诇 讚诇讗讞专 讛驻专砖讛 驻诇讬讙讬 讜讗讬谞讛讜 讚讗诪专讬 拽讜讚诐 讛驻专砖讛. 讜讛讗 讚诇讗 拽砖讬讗 诇讬讛 诇专砖"讬 诪讛讱 诪讬诪专讗 讚拽爪专 讜讟讞谉 讻讘专 讻转讘转讬 讘讝讛 讘讗专讬讻讜转 诇注讬诇 讘诇砖讜谉 讛转讜住驻讜转 讘讚"讛 谞讜讚注 诇讜 注诇 讛拽爪讬专讛 注"砖 讚讘诇讗"讛 讗讬谉 讛讻专讞 讻"讻 讚砖驻讬专 诪爪讬谞谉 诇诪讬诪专 讚谞讬讞讗 诇讬讛 诇专砖"讬 诇讗拽砖讜讬讬 诪讗讻讬诇转 讞诇讘 讗讗讻讬诇转 讞诇讘 讜诪诪讬诇讗 讚诇驻讬 转讬专讜爪讜 砖诇 专砖"讬 讗"砖 谞诪讬 讛讱 讚拽爪专 讜讟讞谉 讜讛讬讬谞讜 讻诪"砖 诪讛专砖"讗 讝"诇 讗讜 讻讚驻专讬砖讬转 诇注讬诇 讚专砖"讬 诇讗 讞砖 讻诇诇 诇讛讜讻讞转讜 砖诇 专讘讬谞讜 砖诪讜讗诇 诇注讬诇:


诪讬讛讜 诇诪讗讬 讚驻专讬砖讬转 讘住诪讜讱 讛讬讛 讘讗驻砖专 诇驻专砖 注讜讚 讘讚专讱 讗讞专 讘注谞讬谉 讚诇讗 转讬拽砖讬 讗驻讬诇讜 诪讗讻讬诇转 讞诇讘 讗讗讻讬诇转 讞诇讘 讚讗驻砖专 讚砖驻讬专 诪讬转讜拽诪讗 讛讱 诪讬诪专讗 讚讗讘讬讬 讜专讘讗 诇讙诪专讬 讻专' 讬讜讞谞谉 讗诇讗 讚讛讗 讚拽讗诪专 专讘讬 讬讜讞谞谉 讛讻讗 讚讬讚讬注讜转 诪讞诇拽讜转 讛讬讬谞讜 讘注谞讬谉 砖讛讛注诇诐 讘砖谞讬 讛讝讬转讬诐 讛讬讛 讘注谞讬谉 讗讞讚 砖注诇 讻诇 讗讞讚 讛讬讛 住讘讜专 砖讛讬讗 砖讜诪谉 讜讗"讻 讻砖谞讜讚注 诇讜 注诇 讛专讗砖讜谉 砖讛讬讗 讞诇讘 诇讗 砖讬讬讱 讛讱 讬讚讬注讛 讻诇诇 诇讙讘讬 砖谞讬讬讛 讚讗驻砖专 砖讝讛 讞诇讘 讜讝讛 砖讜诪谉 讚住转诐 砖讙讙转 讞诇讘 讘讻讛"讙 讗讬讬专讬 诪砖讗"讻 讛讱 讚砖谞讬 讝讬转讬 讞诇讘 讘讛注诇诐 讗讞讚 讚讗讘讬讬 讜专讘讗 讚诇注讬诇 讛讬讬谞讜 砖讛讛注诇诐 讛讬讛 讘砖讙讙转 讗讬住讜专 砖讛讬讛 住讘讜专 砖讞诇讘 诪讜转专 讗诇讗 砖讘砖注讛 砖谞讜讚注 诇讜 注诇 讗讞转 诪讛谉 砖讻讞 诇讙诪专讬 诪讗讻讬诇讛 砖谞讬讬讛 讜讞讝专 讜谞讝讻专 讜讗"讻 讗驻砖专 讚诪讜讚讛 专讘讬 讬讜讞谞谉 讘讻讛"讙 讚讗讬谉 讛讬讚讬注讜转 诪讞诇拽讜转 讻讬讜谉 砖讬讚讬注讛 讝讜 砖讞诇讘 讗住讜专 砖讬讬讱 讙"讻 注诇 讝讬转 讛砖谞讬 讜诪讛 砖砖讻讞 讛讗讻讬诇讛 讜讞讝专 讜谞讝讻专 诪诪谞讛 诇讗 讛讜讬 讗诇讗 讙讬诇讜讬 诪讬诇转讗 讘注诇诪讗 讜讗祝 诇驻讬 诪讛 砖讞诇拽转讬 讘住诪讜讱 讘讬谉 讘' 诪讬谞讬 砖讙讙讜转 讚讞诇讘 诇讘' 诪讬谞讬 砖讙讙讜转 讚砖讘转 诪"诪 谞转讬讬砖讘 诪讬讛讗 讛讗 讚诇讗 拽砖讬讗 诇讬讛 诇专砖"讬 诪讬诪专讗 讚专' 讬讜讞谞谉 讚讛讻讗 讗驻诇讜讙转讗 讚讗讘讬讬 讜专讘讗 讚拽爪专 讜讟讞谉 讜注讬讬谉 讘讻"诪 讘驻"讜 讜驻"讝 诪讛诇讻讜转 砖讙讙讜转 砖讛讗专讬讱 讘讝讛 讘砖诐 诪驻专砖讬 讛专诪讘"诐 讝"诇 讜诪讛诐 谞专讗讛 砖讛专讙讬砖讜 拽爪转 讘讗讜转谉 讛住讘专讜转 砖讻转讘转讬 讻讗谉 注"砖 讜讚讜拽 讛讬讟讘:


讘驻专砖"讬 讘讚"讛 注诇 讞讟讗转讜 讜讛讘讬讗 讜讛讘讬讗 拽专讘谞讜 讜讻讜' 注诇 讞讟讗转讜 讗砖专 讞讟讗 讜讻讜' 注住"讛. 讜讬砖 诇讚拽讚拽 讚专砖"讬 砖讬谞讛 诪诇砖讜谉 讛讙诪专讗 讚拽讗诪专 注诇 讞讟讗转讜 讜讛讘讬讗 讜诇驻讬 驻讬专讜砖讜 讗讬驻讻讗 讻转讬讘 讜讛讘讬讗 讜讛讚专 注诇 讞讟讗转讜. 讜诇拽讜砖讟讗 讚诪讬诇转讗 讘转讞讬诇转 驻专砖转 讞讟讗转 讘驻住讜拽 讗诐 讛讻讛谉 讛诪砖讬讞 讬讞讟讗 讻转讬讘 讜讛拽专讬讘 注诇 讞讟讗转讜 讜讘转专 讛讻讬 诪讬讚 讻转讬讘 讜讛讘讬讗 讜讛讬讬谞讜 讻诇讬砖谞讗 讚讙诪专讗 讗诇讗 讚诇讗 谞讬讞讗 诇讬讛 诇专砖"讬 诇驻专砖 注讬拽专 讬诇驻讜转讗 诪讛讗讬 拽专讗 讚讻转讬讘 讘驻专砖转 讻讛谉 讛诪砖讬讞 砖注讬拽专 讞讟讗转 砖诇讜 讛讬讬谞讜 注诇 讛讜专讗转讜 讘讛注诇诐 讚讘专 讜讗诐 讻谉 诇讗 砖讬讬讱 讻诇 讻讱 讛讱 诪讬诇转讗 讚讬讚讬注讜转 诪讞诇拽讜转 讻诪讜 讘砖讗专 讞讟讗转 讬讞讬讚 讚讗讬讬专讬 讘讛讜 专讘讬 讬讜讞谞谉 讜专"诇 讜注讜讚 讚讛转诐 诇讗 讻转讬讘 讗讜 讛讜讚注 诪砖"讛 诪砖诪注 诇讬讛 诇专砖"讬 讚注讬拽专 讬诇驻讜转讗 诪讛讗讬 拽专讗 讚讻转讬讘 讙讘讬 讞讟讗转 讬讞讬讚 讜讗注"讙 讚讗讬驻讻讗 讻转讬讘 讗驻讬诇讜 讛讻讬 谞拽讬讟 诇讛 讛讙诪专讗 讻驻讬 住讚专 讛讻转讜讘讬诐 讘转讞诇转 讛驻专砖讛 讚讻讛谉 讛诪砖讬讞 讚讛讗 诇拽讜砖讟讗 讚诪讬诇转讗 诪住拽讬谞谉 讘讻诪讛 讚讜讻转讬 讘讛讜专讬讜转 讜讘讝讘讞讬诐 讜讘讻专讬转讜转 讚讻诇 讛谞讱 驻专砖讬讜转 讞讟讗转 诇诪讬讚讬谉 注诇讬讜谉 诪转讞转讜谉 讜转讞转讜谉 诪注诇讬讜谉 讜注"讻 讚讛讻讬 讛讜讗 谞诪讬 讘砖诪注转讬谉 讚讛讗讬 拽专讗 讚诪讞讟讗转讜 讜谞住诇讞 诇讜 讚诪讬讬转讬 专"诇 诇讗讜 讘讞讟讗转 讬讞讬讚 讻转讬讘 讗诇讗 讘讞讟讗转 谞砖讬讗 讘驻专砖讛 砖诇驻谞讬讛 讻谉 谞专讗讛 诇讬 讜拽"诇:


讘讙诪专讗 讗诪专 注讜诇讗 诇诪"讚 讗砖诐 讜讚讗讬 诇讗 讘注讬 讬讚讬注讛 讘转讞讬诇讛 讜驻专砖"讬 驻诇讜讙转讗 讚专"讟 讜专"注 讛讬讗 讘讻专讬转讜转 讜讛拽砖讜 注诇讬讜 讘转讜住驻讜转 讚讛转诐 讗诪专 专讘讗 诇讛讚讬讗 诪讚讘专讬 砖谞讬讛诐 谞诇诪讜讚 讜注"讝 讻转讘 诪"讝 讝"诇 讚诪"砖 专砖"讬 讚驻诇讜讙转讗 讚专"注 讜专"讟 讛讬讬谞讜 诪拽诪讬 讚讗诪专 专"注 谞专讗讬谉 讚讘专讬 专"讟 讘诪注讬诇讛 诪讜注讟转 讜讻讜' 注"砖. 讜讗祝 砖讝讛 讚讜讞拽 讗驻"讛 诪砖诪注 诇讬讛 诇专砖"讬 诇驻专砖 讻谉 讻讬讜谉 讚诇讗 讗砖讻讞谉 砖讜诐 转谞讗 讗讞专 讚住讜讘专 讚讗砖诐 讜讚讗讬 讘注讬 讬讚讬注讛 讜讘讗诪转 讬砖 诇转诪讜讛 讘讝讛 注诇 讛转讜住' 砖讛拽砖讜 注诇 驻专砖"讬 讜讻转讘讜 讚诇讬转讗 诇驻讬专讜砖讜 讜诇讗 讻转讘讜 诇驻专砖 诪讗谉 讛讗讬 转谞讗 讚讘注讬 讬讚讬注讛 讗诇讗 讚诪讛专砖"讗 讝"诇 讻转讘 讘驻砖讬讟讜转 讚讛讗讬 转谞讗 讚讘注讬 讬讚讬注讛 讛讬讬谞讜 诪诪讗讬 讚拽转谞讬 讘讛讗讬 诪转谞讬转讬谉 讙讜驻讗 讚专"注 讜专"讟 讜讞讻诪讬诐 驻讜讟专讬谉 讜诪驻专砖讬谞谉 讘讙诪专讗 讚讟注诪讬讬讛讜 讚讗讬谉 诪讘讬讗讬谉 讗砖诐 转诇讜讬 讗诇讗 注诇 讚讘专 砖讝讚讜谞讜 讻专转 讜诪砖"讛 转诪讛 注诇 诪讛专砖"诇 讝"诇 讜讻转讘 砖谞注诇诐 诪诪谞讜 讛讱 住讜讙讬讗 讚讻专讬转讜转 讜诇注谞"讚 讬砖 诇转诪讜讛 讟讜讘讗 注诇 诪讛专砖"讗 讝"诇 讚讗讚专讘讛 诪讚诪驻专砖讬谞谉 讛转诐 讚讟注诪讬讬讛讜 讚专讘谞谉 讚驻讜讟专讬谉 诪砖讜诐 讚讗讬谉 诪讘讬讗讬谉 注诇 讚讘专 砖讗讬谉 讝讚讜谞讜 讻专转 讗"讻 讗讬谉 讘讝讛 讛讜讻讞讛 讻诇诇 讚专讘谞谉 驻诇讬讙讬 讗讚专"注 讜专"讟 讘讛讱 诪讬诇转讗 诇注谞讬谉 讗砖诐 讜讚讗讬 诇讗 讘注讬 讬讚讬注讛 讚诪讛"转 讜讗祝 讗诐 讛讬讛 讘讗驻砖专 诇讬讬砖讘 讚讘专讬讜 拽爪转 讘讚讜讞拽 注"驻 砖讬讟转 讛转讜住' 讘讚"讛 讘注诇 讛' 讘注讬诇讜转 讗驻"讛 讗讬谉 讻讗谉 讛砖讙讛 讻诇诇 注诇 诪讛专砖"诇:


诪讬讛讜 诇注谞"讚 谞专讗讛 讚讜讚讗讬 讚诪"讚 讗砖诐 讜讚讗讬 讘注讬 讬讚讬注讛 讛讬讬谞讜 讛谞讱 讞讻诪讬诐 讚驻讟专讜 讛转诐 讻诪"砖 诪讛专砖"讗 讜诇讗讜 诪讟注诪讬讛 (讚诇驻讬 砖讬讟转 专砖"讬 讜讛转讜住驻讜转 讻讗谉 诇讗 讬转讻谉 诇驻专砖 讻谉) 讗诇讗 诇诪讗讬 讚诪住拽讬谞谉 讛转诐 讚讟注诪讬讬讛讜 讚专讘谞谉 讛讜讬 诪砖讜诐 讚讗讬谉 诪讘讬讗讬谉 讗诇讗 注诇 讚讘专 砖讝讚讜谞讜 讻专转 讜讛讱 诪讬诇转讗 讙讜驻讗 讬诇驻讬 诇讛 讞讻诪讬诐 讛转诐 诪讙"砖 讚诪爪讜转 诪爪讜转 讗砖诐 转诇讜讬 诪讞讟讗转 讞诇讘 诪砖讜诐 讚住讘专讬 讚讗讬谉 讙"砖 诇诪讞爪讛 讻讚讗讬转讗 讛转诐 讜讗诐 讻谉 诇驻"讝 诪讛"讟 讙讜驻讗 注"讻 住讘专讬 讚讗砖诐 转诇讜讬 讘注讬 讬讚讬注讛 讘转讞讬诇讛 讻讚讗砖讻讞谉 讘住驻"讘 讚砖讘讜注讜转 讚驻诇讜讙转讗 讚转谞讗讬 讜讗诪讜专讗讬 讛讬讗 讜讗"讻 诪诪讬诇讗 讚诪讛讗讬 讟注诪讗 讘讗砖诐 讜讚讗讬 谞诪讬 讘注讬 讬讚讬注讛 讗讬 诪砖讜诐 讚讻转讬讘 讜讝讗转 转讜专转 讛讗砖诐 讜讚专砖讬谞谉 讛转诐 讘讻专讬转讜转 转讜专讛 讗讞转 诇讻诇 讗砖诪讜转 讗讜 诪砖讜诐 讚讗砖诐 诪注讬诇讜转 讗讬转拽砖 诇讗砖诐 转诇讜讬 讚诪讛"讟 讙讜驻讗 诪讞讬讬讘 诇讬讛 专"注 讜专"讟 讜讞讻诪讬诐 诇讬转 诇讛讜 讛讬拽讬砖讗 诇讛讱 诪讬诇转讗 讚讙"砖 讚诪爪讜转 诪爪讜转 讗诇讬诐 诇讛讜 讟驻讬 讻讚讗讬转讗 讛转诐 诇讛讚讬讗 讜讗"讻 讗讚专讘讛 诪讛讗讬 讛拽讬砖讗 讙讜驻讗 驻砖讬讟讗 诇讛讜 诇专讘谞谉 讚讘讗砖诐 诪注讬诇讜转 讘注讬谞谉 讬讚讬注讛 讻诪讜 讘讗砖诐 转诇讜讬 讜讞讟讗转 讞诇讘 谞诪爪讗 讚诇驻"讝 砖驻讬专 转诇讬讗 讛讱 驻诇讜讙转讗 诇注谞讬谉 讬讚讬注讛 讘转讞讬诇讛 讘驻诇讜讙转讗 讚专"注 讜专"讟 讜讞讻诪讬诐 诇注谞讬谉 讗砖诐 转诇讜讬 讘诪注讬诇讛 讜讝讛 谞"诇 讻驻转讜专 讜驻专讞 讜讘讝讛 讬砖 诇讬讬砖讘 讻诇 讛住讜讙讬讗 讚砖诪注转讬谉 讘驻砖讬讟讜转 讘注讝讛"讬 诇讜诇讬 讚诇注谞讬讜转 讚注转讬 诪诇砖讜谉 专砖"讬 讜讛转讜住驻讜转 诇讗 诪砖诪注 讻谉 讻诪讜 砖讗讘讗专 讘住诪讜讱 讜讚讜"拽:





爪诇"讞

讙诪' 讜谞讜讚注 诇讜 讜讞讝专 讜谞讜讚注 诇讜 专"讬 讗诪专 诪讞讬讬讘 砖转讬诐 讜讻' 专砖"讬 讘讚"讛 讜讞讝专 讜谞讜讚注 讚讛讗 讚讗讘讬讬 讜专讘讗 讚讗诪专讬 诇注讬诇 讜谞讜讚注 诇讜 注诇 讗讞讚 诪讛诐 讜讞讝专 讜讗讻诇 讗诇诪讗 讚讞讚讗 讛讜讗 讗讬 住"诇 驻诇讜讙转讗 讚专"讬 讜专"诇 讘拽讜讚诐 讛驻专砖讛 讗讬谞讛讜 讚讗诪专讬 讻专"诇 讜讗讬 住"诇 诇讗讞专 讛驻专砖讛 讗讬讛讜 诪讬讬专讬 拽讜讚诐 讛驻专砖讛 谞讜讚注 注诇 讛砖谞讬 讜讚讘专讬 讛讻诇 讗讬谉 讞诇讜拽讬谉 诇讞讟讗讜转 注讻"诇 专砖"讬. 讜讛谞讛 砖讘讬拽 专砖"讬 驻诇讜讙转讗 讚专讘讗 讜讗讘讬讬 讘拽爪讬专讛 讜讟讞讬谞讛 讛拽讚讜诐 讘住讜讙讬讗. 讜讗讞讝 驻诇讜讙转讗 讚讝讬转讬 讞诇讘 讛诪讗讜讞专,. 讜诇讗 注讜讚. 讗诇讗 讚讗讬讻讗 诇诪讬诪专 讗驻讬诇讜 诇讛讬驻讜讱 讚诪讝讬转讬 讞诇讘 诇讗 拽砖讬讗 讻诇诇 讜讗转讬 砖驻讬专 讗驻讬' 讗诇讬讘讗 讚专' 讬讜讞谞谉 讜诪拽爪讬专讛 讜讟讞讬谞讛 讛讜讗 讚拽砖讬讗 讜讛讜讗 讚讗讬讻讗 诇诪讬诪专 讚讗祝 专' 讬讜讞谞谉 讚讗诪专 讞讬讬讘 砖转讬诐 讗讘诇 诪讜讚讛 讛讜讗 讚诪讟注诐 讙专讬专讛 讛讜讗 诪转讻驻专 讘讗讞转 砖讗诐 诇讗 谞讜讚注 诇讜 讻诇诇 专拽 注诇 砖转讬讛谉 讻讗讞转 讗讝 诪转讻驻专 讛专讗砖讜谉 讜讛砖谞讬 讘拽专讘谉 讗' 砖诪注讜诇诐 诇讗 谞转讞讬讬讘 讬讜转专 讗讘诇 讻讗谉 谞转讞讬讬讘 砖转讬诐 讜诪爪讚 讙专讬专讛 讛讜讗 讚诪转讻驻专 讜谞"诪 砖讗诐 讗讻诇 讗讞"讻 讻讝讬转 讘讛注诇诪讜 砖诇 砖谞讬 砖讜讘 讗讬谉 诪转讻驻专 诪砖讜诐 讚讛讜讛 讙专讬专讛 诇讙专讬专讛 讜诇驻讬 讝讛 讻讚诪住讬拽 诇注讬诇 讚讙专讬专讛 讗讬转 诇讬讛 诇专讘讗 讙专讬专讛 讚讙专讬专讛 诇讬转 诇讬' 砖讜讘 讗讬谉 讛讻专讞 诇讜诪专 讘转专 讚砖诪注讛 诪讗讘讬讬 住讘专讛 讗诇讗 讚专讘讗 住讘专 讚讬讚讬注讜转 诪讞诇拽讜转 讻专' 讬讜讞谞谉 讜讗"讻 讛讻讝讬转 讛砖谞讬 讗讬谞讜 诪转讻驻专 注诐 讛专讗砖讜谉 讗诇讗 注"讬 讙专讬专讛 讜诪诪讬诇讗 讛砖诇讬砖讬 讛讜讗 讙专讬专讛 讚讙专讬专讛. 诪砖讗"讻 讘拽爪讬专讛 讜讟讞讬谞讛 讚讜讚讗讬 诪讬讬专讬 专讘讗 讘诪讗讬 讚拽讗诪专 讜谞讜讚注 诇讜 注诇 讛拽爪讬专讛 讜讛讟讞讬谞讛 讛讬讬谞讜 讗讜 注诇 讝讛 讗讜 注诇 讝讛 讻诪讜 砖讛讜讻讞转讬 诇注讬诇 诪讚讗诪专 拽爪讬专讛 讙讜专专转 拽爪讬专讛 讜讗讬 讘谞讜讚注 注诇 砖转讬讛谉 讗讬谉 讻讗谉 讙专讬专讛 讻诇诇 诇讚注转 专砖"讬. 讜讗"讻 讚诪讬讬专讬 讗讜 注诇 讝讛 讜讗讬 住"讚 讚专讘讗 住讘专 讚讬讚讬注讜转 诪讞诇拽讜转 讗诐 讻谉 讛讟讞讬谞讛 专讗砖讜谞讛 讘注爪诪讛 爪专讬讱 讙专讬专讛 砖讛专讬 谞讜讚注 诇讜 注诇 讛拽爪讬专讛 讜讗讬讱 讙讜专专转 讟讞讬谞讛 讗讞专讜谞讛 讜讛专讬 讛讜讬 讙专讬专讛 诇讙专讬专讛:


讜讗讜诪专 讗谞讬 讗讚专讘讛 讝讛讜 讟注诪讜 砖诇 专砖"讬 砖诇讗 讛拽砖讛 诪拽爪讬专讛 讜讟讞讬谞讛 讚讻讗谉 砖驻讬专 讬砖 诇讜诪专 专讘讗 讻专' 讬讜讞谞谉 讜专"讬 讞讬讬讘 砖转讬诐 拽讗诪专 诪爪讚 讛讚讬谉 讚诇讗 诪讬讞砖讘 讘' 讝讬转讬 讞诇讘 讻讛注诇诐 讗' 讗讘诇 诪"诪 诪讜讚讛 砖诪转讻驻专 讘讙专讬专讛 讜讻谞"诇 讜讘谞讜讚注 注诇 拽爪讬专讛 讜注诇 讟讞讬谞讛 讚拽讗诪专 专讘讗 讛讬讬谞讜 注诇 砖转讬讛谉 讬讞讚讬讜 讜讛拽专讘谉 注诇 砖谞讬讛诐 诪驻专讬砖 讜讛讗 讚拽讗诪专 拽爪讬专讛 讙讜专专转 讜讻讜' 讛讬讬谞讜 诪讟注诐 讝讛 注爪诪讜 讗祝 砖讛拽爪讬专讛 讛专讗砖讜谞讛 讜讛讗讞专讜谞讛 讛讬讜 讘讛注诇诐 讗' 诪"诪 讛专讬 谞讜讚注 诇讜 讜讞讝专 讜谞讜讚注 诇讜 讜讛讬讚讬注讛 诪讞诇拽转 讘讬谉 拽爪讬专讛 讜讟讞讬谞讛 专讗砖讜谞讜转 诇讗讞专讜谞讜转. 讜诇讻讱 爪专讬讱 讙专讬专讛. 讗讘诇 讘讝讬转讬 讞诇讘 讛谞讛 讘讬谉 讛专讗砖讜谉 诇讛砖谞讬 讛讬转讛 讬讚讬注讛 诪讞诇拽转 砖讛专讬 谞讜讚注 诇讜 注诇 讛专讗砖讜谉 讜注讚讬讬谉 讛砖谞讬 讛讬' 讘讛注诇诐 诪诪谞讜. 讗讘诇 讛讬讚讬注讛 砖讘讬谉 讛注诇诐 讛砖谞讬 讜讛砖诇讬砖讬 诇讗 谞讝讻专 讻诇诇 讜讗诐 讻谉 讘讻诇 讙讜讜谞讬 诪讬讬专讬 讗驻讬诇讜 谞讜讚注 注诇 讛砖谞讬 讜讛砖诇讬砖讬 讻讗讞讚 讜讻谉 驻讬专砖 讛专"讬 讘讬 专讘 注' 讘讻"诪 驻"讜 诪砖讙讙讜转 讛诇讻讛 讬"讗 讜讗诐 讻谉 讛讘讬讗 拽专讘谉 注诇 讛砖诇讬砖讬 砖谞讬 诪转讻驻专 讘诇讬 讙专讬专讛 砖讛专讬 讘讛注诇诐 讗' 讗讻诇诐 讜讘讬讚讬注讛 讗讞转 谞讜讚注讜 诇讜 讜讗诐 讻谉 诇诪讛 专讗砖讜谉 讗讬谞讜 诪转讻驻专 诪讟注诐 讙专讬专讛. 讗诇讗 讜讚讗讬 讚诇讬转 诇讬' 诇专讘讗 讻诇诇 讘讛讱 讚讝讬转讬 讞诇讘 讜讗诐 讻谉 讛讘讬讗 拽专讘谉 注诇 讛专讗砖讜谉 诇诪讛 砖谞讬 诪转讻驻专 讜讛专讬 讬讚讬注讜转 诪讞诇拽讜转 讜讙专讬专讛 诇讬转 诇讬' 讻诇诇 讗诇讗 讜讚讗讬 讚住讜讘专 讬讚讬注讜转 诇讗 诪讞诇拽讬 讜砖驻讬专 讛拽砖讛 专砖"讬 诪讝讬转讬 讞诇讘 讚讜拽讗 讗诪谞诐 诇驻讬 诪讗讬 砖驻讬专砖转讬 讗谞讬 诇注讬诇 讚讘专讬 讗讘讬讬 讚讗驻讬' 讛讘讬讗 注诇 讗' 诪讛谉 谞转讻驻专讜 讻讜诇诐 讛讬讬谞讜 讗驻讬' 讘诇讗 讬讚讬注讛 讻诇诇 砖讛专讬 讗诪专 讗驻讬' 讛讘讬讗 讜讻讜' 谞转讻驻专讜 讻诇诐. 讜讻砖讛讘讬讗 注诇 讛专讗砖讜谉 注讚讬讬谉 诇讗 谞讜讚注 诇讜 注诇 讛砖诇讬砖讬 讜讗驻"讛 讘讻诇 注谞讬谉 讗诪专 讗讘讬讬 谞转讻驻专讜 讻诇诐 讜讛讚专讗 拽讜砖讬讗 诇讚讜讻转讗 讚讗讘讬讬 讜专讘讗 讚诇讗 讻诪讗谉. 讚讛讗 讗祝 诇专砖讘"诇 讻驻专讛 诪讬讛讜 诪讞诇拽转 讜诇专"讬 讬讚讬注讛 讗讜 讛驻专砖讛 诇讞讜讚 诪讞诇拽转 讜讻"砖 讻驻专讛 讜谞注诪讜讚 讙"讻 注诇 讚注转 专讘讬谞讜 讛专诪讘"诐 讘驻"讜 诪砖讙讙讜转 讛诇讻讛 讟' 砖驻住拽 诇讛讱 讚专' 讬讜讞谞谉 讚讬讚讬注讜转 诪讞诇拽讬 讜讘讛诇讻讛 讬"讗 砖驻住拽 诇讛讱 讚专讘讗 讚砖谞讬 讝讬转讬 讞诇讘 专讗砖讜谉 讜砖谞讬 讜讻讜' 讜讛谞讛 讛讻"诪 讻转讘 讚讘讛诇讻讛 讟' 诪讬讬专讬 砖谞讜讚注 讜讞讝专 讜谞讜讚注 讙诐 讛砖谞讬 诇讻讱 讞讬讬讘 讘' 讗讘诇 讘讛诇讻讛 讬"讗 诪讬讬专讬 砖诇讗 谞讜讚注 讛砖谞讬 注讚 诇讗讞专 讻驻专讛 讜注讚讬祝 讬讜转专 诇专' 讬讜讞谞谉 讗祝 讚诇专讬砖 诇拽讬砖 讙专注 讜讛谞讛 注诇 讚讘专讬讜 [拽砖讛[ 诇诪讛 讘讛讘讬讗 拽专讘谉 注诇 讛砖谞讬 谞转讻驻专讜 讻诇诐 讛专讬 讗诐 讛讘讬讗 注诇 讛砖谞讬 讘讜讚讗讬 谞讜讚注 诇讜 讛砖谞讬 拽讜讚诐 砖讛拽专讬讘 讜讛专讗砖讜谉 讻讘专 谞讜讚注 诇讜 拽讜讚诐 砖讗讻诇 讛砖诇讬砖讬. 讜讗"讻 讛专讗砖讜谉 讜讛砖谞讬 谞讜讚注 讜讞讝专 讜谞讜讚注 拽讜讚诐 讻驻专讛 讛讜讗. 讜讗讬谉 诇讜诪专 讚诪讬讬专讬 砖讞讝专 讜砖讻讞 讛专讗砖讜谉 拽讜讚诐 砖讛讘讬讗 讛讻驻专讛 注诇 讛砖谞讬 讜讻谉 驻讬专砖讜 讛诪驻专砖讬诐 诪讚住讬讬诐 讛专诪讘"诐 讜讻砖讬讜讜讚注 诇讜 注诇 讛专讗砖讜谉 讜注诇 讛砖诇讬砖讬 注讬讬谉 砖诐. 诪"诪 讗讜诪专 讗谞讬 砖讝讛 诇讗 诪驻谞讬 诇讛讞诇讬砖 讛讬讚讬注讛 砖讻讘专 讛讬讛 诇讜 砖讛专讬 讗讬谉 讟注诐 诇讚讘专讬 讛讻"诪 诇讜诪专 砖讗讞专 讛讻驻专讛 拽讬诇 讟驻讬 讜爪专讬讱 转讘诇讬谉 诇转讘诇 讚讘专讬讜 诪讟注诐 讚讗诐 诇讗 谞讜讚注 诇讜 讗"讻 诪注讜诇诐 诇讗 谞转讞讬讬讘 讞讟讗转 注诇 讛砖谞讬 讚讘讞讟讗转 讻转讬讘 讗讜 讛讜讚注 讜讻讬讜谉 砖注讚讬讬谉 诇讗 谞转讞讬讬讘 讛讜注讬诇 讛讻驻专讛 砖诇讗 讬讞讜诇 注诇讬讜 讛讞讬讜讘 讗讘诇 谞讜讚注 讜讞讝专 讜谞讜讚注 讻讘专 谞转讞讬讬讘 讘讘' 讞讟讗讜转 讜诇讗 驻拽注 讞讬讜讘讜 讜讗诐 讻谉 讗诐 讻讘专 谞讜讚注 讻讘专 讞诇 注诇讬讜 讛讞讬讜讘 讜诪讛 讘讻讱 砖讞讝专 讜砖讻讞讜 讘砖讘讬诇 讝讛 诇讗 驻拽注 讞讬讜讘讜


讜讛讞讻诐 爪讘讬 讘转砖讜讘讜转讬讜 住讬' 拽住"讚 转讬专抓 讜讻谉 讛讜讗 讘拽专讬转 住驻专 诇讞诇拽 讘讬谉 讬讚讬注讛 诇讬讚讬注讛 讜讗诐 讗讻诇 砖谞讬 讝讬转讬 讞诇讘 讘讛注诇诐 讗讞讚 砖讜讛 讘砖谞讬讛诐 讚讛讬讬谞讜 砖谞讬讛诐 讘讛注诇诪转 讗讬住讜专 讞诇讘 砖讛讬' 住讘讜专 讘讻诇 驻注诐 砖讞诇讘 诪讜转专 讗讜 砖谞讬讛诐 讘讛注诇诐 讞转讬讻讛 讜讗讻诇 砖谞讬讛诐 诪讞转讬讻讛 讗' 讗"讻 讻砖谞讜讚注 诇讜 注诇 讗讞讚 诪讛诐 诪诪讬诇讗 谞讜讚注 诇讜 讙诐 注诇 讛砖谞讬 讬讚讬注转 讛讛注诇诐 讛专讗砖讜谉 讗诇讗 砖注转讛 砖讻讞 讛诪注砖讛 讜诪诪讬诇讗 注讻"驻 砖谞讬讛诐 诪讬砖讱 砖讬讬讻讬 讘讬讚讬注讛 讝讜 诇讻讱 讗讬谞讛 诪讞诇拽转 诇讞讟讗转 讜讘讬讚讬注讛 讻讝讜 诪讬讬专讬 讗讘讬讬 讜专讘讗 讗讘诇 专"讬 讜专砖讘"诇 诪讬讬专讬 讘砖谞讬 讞转讬讻讜转 谞驻专讚讜转 讜砖谞讬讛诐 讘讛注诇诐 砖讛讬讛 住讘讜专 砖讛诐 砖诇 砖讜诪谉 讜讻砖谞讜讚注 诇讜 注诇 讗讞转 砖讛讬转讛 讞诇讘 讗讬谉 讻讗谉 讬讚讬注讛 诪讛砖谞讬转 讻诇诇 讬讚讬注讛 讻讝讜 诪驻专讚转 讗讜转谉 讜诪讞诇拽转 诇讞讟讗讜转 讜讻谉 讻砖讗讻诇 讗讞转 讘讛注诇诐 讗讬住讜专 砖诇讗 讬讚注 砖讞诇讘 讗住讜专 讜讗讻讬诇讛 诪讞转讬讻讛 讗讞专转 讘讛注诇诐 讛转讬讘讛 砖诇讗 讬讚注 砖讞转讬讻讛 讝讜 讛讬讗 讞诇讘 讻砖谞讜讚注 诇讜 讛讛注诇诐 讛专讗砖讜谉 讜讬讜讚注 砖讞诇讘 讗住讜专 讗讻转讬 诇讗 谞讜讚注 诇讜 讻诇诇 讛注诇诐 讛砖谞讬 讜诇讻谉 诪讞诇拽转 诇讞讟讗讜转: 讜注诇 讝讛 讛拽砖讬转讬 讚讛专诪讘"诐 诪住讬讬诐 讘讛诇讻讛 讟' 讜讬专讗讛 诇讬 砖讛"讛 讘讘注讬诇讜转 讜讗祝 砖讛讻"诪 诪住转驻拽 讗讬 拽讗讬 注诇 讛住讬驻讗 砖讗诐 谞讜讚注 诇讜 讻讗讞转 讗讬谞讜 讞讬讬讘 讗诇讗 讗讞转 讜注诇 讝讛 拽讗诪专 砖讬专讗讛 诇讬 砖讛"讛 讘讘注讬诇讜转. 讗祝 砖讗"讗 诇讘注讜诇 砖转讬 讘注讬诇讜转 讘讘"讗 讗讬谉 驻讬专讜砖讜 谞专讗讛 砖讗讬讱 讻转讘 砖讬专讗讛 诇讬 砖讛"讛 讘讘注讬诇讜转 讜讛专讬 讻讘专 驻讬专砖 讛讚讬谉 讘驻讬专讜砖 讘专讬砖 讛诇讻讛 讛' 讜讗讚专讘讗 讘专讬砖 驻专拽 讜' 讻转讘 讚讬谉 砖讙讙讜转 讛诪讗讻诇讜转 讻讚讬谉 砖讙讙转 讛讘注讬诇讜转: 讗诇讗 讜讚讗讬 讻驻讬' 讛砖谞讬 砖诇 讛讻"诪 讚拽讗讬 注诇 讬讚讬注讜转 诪讞诇拽讜转 讜拽讗诪专 砖讙诐 讘讘注讬诇讜转 讬讚讬注讜转 诪讞诇拽讜转 诇讞讬讬讘 砖转讬' 讜讛专讬 讘讘注讬诇讜转 诇讬讻讗 诇讗讜拽诪讬 讘讙讜驻讬' 诪讞讜诇拽讬诐 砖讗"讻 讘诇讗"讛 讞讬讬讘 砖转讬诐 砖讙讜驻讬诐 诪讞讜诇拽讬诐 讜讗"讻 拽讗讬 注诇 讙讜祝 讗讞讚 讜讛讬讻讬 诪砖讻讞转 讻讗谉 讬讚讬注讛 讻讬 讗诐 砖谞讜讚注 诇讜 砖讛讬讗 注专讜讛 讜砖讛讬讗 讗住讜专讛 诪诪讬诇讗 谞讜讚注 诇讜 讙诐 讛讛注诇诐 砖讛讬' 诇讜 讘讘注讬诇讛 讛砖谞讬讛 专拽 砖砖讻讞 讛诪注砖讛 讜讗驻"讛 讬讚讬注讛 讻讝讜 诪讞诇拽转: 讜谞诇注"讚 讚砖驻讬专 诪砖讻讞转 诇讛 讜讛讜讗 注驻"讬 诪"砖 诇注讬诇 讚转专讬 讙讜讜谞讬 砖讙讙转 砖讘转 讛讜讬 讗讜 砖讗讬谞讜 讬讜讚注 砖讛讬讜诐 砖讘转 讗讜 砖讛讜讗 转讞讬诇转 诇讬诇 砖讘转 讜住讜讘专 砖注讚讬讬谉 诇讗 讞砖讬讻讛 讚讘讟讜注讛 砖住讜讘专 砖讛讬讜诐 讛讜讗 讬讜诐 讗讞专 讜讗讞"讻 讞讝专 拽爪专 讜讟讞谉 讘讝讚讜谉 砖讘转 讗"讻 谞讜讚注 诇讜 讛讛注诇诐 讛专讗砖讜谉 讜讻讚注转 专砖"讬 砖讻砖砖诪注 砖讛讬讜诐 砖讘转 讗祝 砖诇讗 谞讝讻专 讘诪诇讗讻讛 讛讜讬 讬讚讬注讛 诇讞诇拽 讜诇讛讻讬 讗诪专讬' 诇注讬诇 讘专讬砖 驻讬专拽讬谉 讚讞讬讬讘 注诇 讻诇 砖讘转 讚讗"讗 砖诇讗 砖诪注 讜讻讜'. 讜砖讙讙转 砖讘转 讚砖诪注转讬谉 讛讬讬谞讜 砖住讘讜专 砖注讚讬讬谉 诇讗 讞砖讬讻讛 讜讻砖讞讝专 讜拽爪专 讘讝讚讜谉 砖讘转 注讚讬讬谉 诇讗 谞讜讚注 讛注诇诐 讛专讗砖讜谉 讜诇讛讻讬 讗讬谞讜 诪讞诇拽 诇讞讟讗讜转: 讜讛谞讛 诇驻诪"砖 诪砖讻讞转 讙诐 讘砖讘转 讬讚讬注讛 讙诪讜专讛 讛诪讞诇拽转. 讻讙讜谉 砖拽爪专 讘诇讬诇 砖讘转 讘砖讙讙转 砖讘转 砖讛讬' 住讘讜专 砖注讚讬讬谉 讛讜讗 讬讜诐. 讜砖讜讘 拽爪专 讗讞专 砖注讛 讘讝讚讜谉 砖讘转 讜砖讙讙转 拽爪讬专讛 讜砖讜讘 谞讜讚注 诇讜 注诇 拽爪讬专讛 砖谞讬讛 砖讗住讜专讛 注讚讬讬谉 诇讗 谞讜讚注 诇讜 讻诇讜诐 诪讛注诇诐 讛专讗砖讜谉 砖讛讬' 住讘讜专 砖讘讗讜转讜 砖注讛 注讚讬讬谉 诇讗 讞砖讻讛 诇讬诇 砖讘转. 讜诇驻讬 讝讛 讙诐 讘讘注讬诇讜转 讗转讛 诪讜爪讗 讻谉. 砖砖讙讙 讘谞讚讛 讜讛讬讛 住讘讜专 砖讛讬讜诐 讟讛讜专讛 讛讬讗 讜砖讜讘 砖讻讘 注诐 讗讜转讛 讛谞讚讛 讘注爪诪讛 讗讞专 讬讜诐 讜讗祝 砖谞讜讚注 诇讜 砖讛讬转讛 谞讚讛 讘专讗砖讜谞讛 讗讻转讬 讬讻讜诇 诇讛讬讜转 砖讘砖谞讬讛 讛讬转讛 讟讛讜专讛 砖讻讘专 讟讘诇讛 讜讻谉 讘讗讞讜转 讗砖转讜 砖住讘讜专 砖讻讘专 诪转讛 讗砖转讜 讜砖讻讘 注诐 讗讞讜转讛 讜讗讞专 讝诪谉 砖讜讘 砖讻讘 注诪讛 讜讗祝 砖谞讜讚注 砖讛讬转讛 讗砖转讜 讘讞讬讬诐 讘专讗砖讜谞讛 讗讻转讬 讛讛注诇诐 讛砖谞讬 拽讬讬诐 讜讻谉 讘讗砖转 讗讬砖:

